Disney+ Hotstar Debut Treler Baharu Untuk Siri Marvel Studios “Moon Knight”
Hari ini, Disney+ Hotstar melancarkan treler baharu yang mendebarkan untuk siri Marvel Studios yang akan datang “Moon Knight” semasa separuh masa perlawanan NFL Super Wild Card antara Arizona Cardinals dan Los Angeles Rams. Selain itu juga, poster terbaru Moon Knight turut dilancarkan. Siri aksi-langsung asli ini akan ditayangkan secara eksklusif di Disney+ Hotstar bermula 30 Mac. Siri ini mengisahkan Steven Grant, seorang pekerja kedai cenderahati yang berbudi bahasa, yang dibelenggu dengan memori kehidupan lain. Steven mendapati dia mengalami gangguan identiti disosiatif dan berkongsi badan dengan tentera upahan Marc Spector. Apabila musuh Steven/Marc bertumpu kepada mereka, mereka mesti mengemudi identiti mereka yang kompleks sambil dilemparkan ke dalam misteri yang membawa maut di kalangan dewa-dewa Mesir yang berkuasa. Moon Knight dibintangi oleh Oscar Isaac, Ethan Hawke dan May Calamawy. Mohamed Diab dan pasukan Justin Benson & Aaron Moorhead mengarahkan kesemua episod. Jeremy Slater berkhidmat sebagai ketua penulis, dan Kevin Feige, Louis D’Esposito, Victoria Alonso, Brad Winderbaum, Mohamed Diab, Jeremy Slater dan Oscar Isaac sebagai penerbit eksekutif. Grant Curtis, Trevor Waterson dan Rebecca Kirsch berkhidmat sebagai penerbit eksekutif bersama.